=== Lorentzens flugt ===
[[Carl August Lorentzen]] flygtede i 1949. En sikkerhedsforvaringsdom og kærlighedsproblemer fik ham til at præstere det umulige. Ene mand dybt under fængslet gravede han en tunnel ud mod friheden. Beskeden, han efterlod, var ikke til at misforstå:{{citat|Hvor der er  en Vilje, der er der ogsaa en Vej<ref>{{cite web | title=En "Julehilsen" fra udbryderkongen |publisher= [[Politimuseet]] | url=https://politi.dk/politimuseet/artikler/en-julehilsen-fra-udbryderkongen | language=da | access-date=29. december 2022}}</ref>}}  
Arbejdet med tunnelen var et kolossalt slid. Lorentzen startede med en stoppenål og en ukuelig vilje. 11 måneder senere flygtede han gennem et imponerende stykke ingeniørarbejde lavet uden ordentligt værktøj, plantegninger eller fysisk overskud. Dagene brugte han på at være fange, nætterne på at finde veje og udveje gennem mure, fundamenter, 18 meter sandet jord, mørke og iltmangel. Når han mistede orienteringen, rettede han linjeføringen op. Når tunnelen styrtede sammen bag ham, gravede han sig fri og brugte 600 brædder og 800-900 mursten til afstivning. Når han manglede værktøj, lånte han af fængslet eller lavede nøgler efter hukommelsen. Han blev fanget, men var helt stolt af sit håndværk.
Filosofi Historie Bygninger,_konstruktioner_og_anlæg Foreninger Organisationer Sikkerhed